| Medaljeoversikt |
| --- |
| Konkurrerte for Ukrainas flagg Ukraina |
| Langrenn/Skiskyting |
| Paralympiske vinterleker |
| Gull | 2022 Kinas flagg Beijing |  6 km skiskyting |
| Gull | 2022 Kinas flagg Beijing |  Åpen stafett langrenn |
| Sølv | 2022 Kinas flagg Beijing |  10 km skiskyting |
| Bronse | 2022 Kinas flagg Beijing |  Sprint langrenn |
| Bronse | 2022 Kinas flagg Beijing |  12,5 km skiskyting |
| Gull | 2014 Russlands flagg Sotsji |  15 km skiskyting |
| Sølv | 2010 Canadas flagg Vancouver |  Stafett langrenn |
| Sølv | 2010 Canadas flagg Vancouver |  12,5 km skiskyting |
| Bronse | 2010 Canadas flagg Vancouver |  10 km langrenn |
| Bronse | 2010 Canadas flagg Vancouver |  3 km skiskyting jaktstart |
| Para-VM |
| Sølv | 2013 Sveriges flagg Sellefteå |  12,5 km skiskyting |
| Sølv | 2013 Sveriges flagg Sellefteå |  7,5 km skiskyting |
| Gull | 2011 Russlands flagg Khanty-Mansiysk |  12,5 km skiskyting |
| Gull | 2011 Russlands flagg Khanty-Mansiysk |  3 km skiskyting jaktstart  |
| Bronse | 2011 Russlands flagg Khanty-Mansiysk |  Stafett langrenn |
| Bronse | 2009 Finlands flagg Vuokatti |  Stafett langrenn |

**Hryhorij Vasiljovytsj Vovtsjynskyj** (ukrainsk: Григорій Васильович Вовчинський; født 4. juli 1988 i Belousovka) er en ukrainsk handikappidrettsutøver som konkurrerer i skiskyting og langrenn. Han konkurrerer i klassen LW8 for stående utøvere. Han har paralympisk gull på skiskyting fra 2014 og to VM-gull i skiskyting fra 2011 som fremste internasjonale meritter. 

Han ble født med en arm som var kortere enn den andre, og begynte med langrenn i 2007. Han er gift med Oleksandra Kononova, som er paralympisk mester i både langrenn og skiskyting.

Idrettskarriere
---------------

Vovtsjynskyj deltok i sitt første VM ved VM i skiskyting og langrenn for funksjonshemmede 2009 i Vuokatti. Her fikk han én medalje; ukraine fikk bronse på 1x4 +2x5 km stafett i langrenn, åpen klasse. I langrenn individuelt kom han på 5.-plass på 20 km og 13.-plass på 10 km og langrennssprinten. I skiskyting kom han på 4.-plass på 12,5 km og 5.-plass på 3,6 km jaktstart. Året etter deltok han ved Paralympiske vinterleker 2010 i Vancouver. Der deltok han på det ukrainske laget som fikk sølv på 1x4 + 2x5 km langrennsstafett, åpen klasse, og han fikk også bronse på 10 km klassisk stil individuelt. Han kom på 6.-plass på langrennssprinten, og 15.-plass på 20 km. I skiskyting fikk han sølv på 12,5 km og bronse på 3 km jaktstart. 

Ved VM i skiskyting og langrenn for funksjonshemmede 2011 i Khanty-Mansiysk vant han to øvelser i skiskyting; 12,5 km og 3 km jaktstart. Han deltok også på 7,5 km, der han kom på 10.-plass. Han var med og vinne bronsemedalje på 1x4 + 2x5 km i langrenn. På langrennssprinten kom han på 6.-plass, og han kom for øvrig på 7.-plass på 20 km og 11.-plass på 10 km. 

Han fikk to sølvmedaljer ved VM i skiskyting og langrenn for funksjonshemmede 2013 i Sellefteå; han kom på 2.-plass både på 7,5 km og 12,5 km i skiskyting. På 15 km kom han på 6.-plass. I langrenn deltok han kun på sprinten, der han kom på 18.-plass. 

Han representerte Ukraina igjen ved de paralympiske vinterlekene 2014 i Sotsji, der han vant 15 km skiskyting. Han kom på hhv. 7. og 8.-plass på 12,5 km og 7,5 km skiskyting. Han ble slått ut i semifinalen på langrennssprinten, og endte på 9.-plass sammenlagt, og han kom på 16. plass på 10 km fri teknikk.

Utmerkelser
-----------

* Honoured Master of Sport (Ukraina)
* Order for Merit, tredje grad (Ukraina)

Referanser
----------

Eksterne lenker
---------------

* Profil hos IPC Arkivert 6. juni 2014 hos Wayback Machine. (biografi og resultater)
* Profil hos Sotsji 2014 Arkivert 11. mars 2014 hos Wayback Machine.